
Nr. 87276/01.08.2024  
RAPORT DE SPECIALITATE
privind aprobarea transmiterii în administrarea Centrului Cultural Palatul Principilor a Spațiului Monument Caponieră, aflat în domeniul public al municipiului Alba Iulia

Prin proiectul de hotărâre supus spre dezbatere Consiliului Local al municipiului Alba Iulia, se propune să se ia în discuție aprobarea transmiterii în administrarea Centrului Cultural Palatul Principilor, instituție publică de cultură de interes local, cu personalitate juridică, ordonator terțiar de credite care funcționează în subordinea Consiliului Local al Municipiului Alba Iulia,  a Spațiului Monument Caponieră, situat în municipiul Alba Iulia, Cetatea Alba Carolina, înscris în CF nr.84235 Alba Iulia, cu nr.cadastral 84235-C1, cu suprafața construită la sol de 431 mp și suprafața utilă de 283 mp.

La întocmirea proiectului de hotărâre, s-au avut în vedere următoarele:


Prin adresa nr.1.374/19.06.2024, înregistrată la Primăria municipiului Alba Iulia sub nr.70.687/19.06.2024, Centrul Cultural Palatul Principilor solicită transmiterea în administrarea sa a Spațiului Monument Caponieră, în scopul extinderii paletei de programe și proiecte educative și desfășurării de activități de promovare a activităților artistice valoroase, a manifestărilor tradiționale reprezentative și creațiilor artistice contemporane, cât și pentru sprijinirea artiștilor valoroși, a tinerilor cercetători în afirmarea lor.


Prin transmiterea în administrarea Centrului Cultural Palatul Principilor a spațiului ce face obiectul prezentului proiect de hotărâre, se va putea asigur -  de asemenea - și derularea de activități cultural-educative de către organisme non-guvernamentale, precum și organizarea unor ateliere de creație cu activități desfășurate de specialiștii angajați ai Centrului Cultural Palatul Principilor.

La redactarea proiectului de hotărâre, au mai fost avute în vedere dispoziţiile   art.861 alin.(3) și art.867 – 870 din Legea nr.287/2009 privind Codul civil, republicată, cu modificările și completările ulterioare și ale art.129 alin.(2) lit."c", coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a”, ale art.298 – art.301 din OUG nr.57/2019 privind Codul Administrativ, cu modificările și completările ulterioare.

